is is is de is is is is is is is is is de is is is is is is de is is is is pl is is is is is de is is de is is is is is is is is is cs is is is is de is is is is is is is is is is is is is is is is is is is is is is de is is is is de is is is is is de is is is cs is is is de is is de is is is sk is pt eo pt pt is ceb is is is id is is is is en is is is ceb is pt is is is is is is is is uz is is is is is is pt is is is is is is en is is is is is is is is cs is is ceb is is is is is hbs_lat is pt vi hbs_lat is is is is is is is is is is is is is is is is is cs is is en is is is pt is is is is is is es es is pt is is is is is is pt eo is is en is is is is is is is is ceb is is is is is is is is is pt is is en is vi is is is is is is is is is is is is is is fi is pt is is pt is is is is is is is is is is is is pt is is is is is is is nb is is is is is is is is is is is is is is is is is tr is en fr is pt is is da es pt eo is is is is pt pt is ceb is ceb is pt is is is is is is is is pt is is is hbs_lat is gl is is is is pt is is is is is is da en is is fr is en gn es hu is es is is
Álagsgreiðslur á þingfararkaup skulu vera eftirfarandi:
Varaforsetar fá greitt 15% álag á þingfararkaup.
Formenn fastanefnda fá greitt 15% álag á þingfararkaup.
Formenn þingflokka fá greitt 15% álag á þingfararkaup. Fyrsti varaformaður fastanefndar fær 10% álag á þingfararkaup og annar varaformaður 5% álag.
Heimilt er að greiða formanni sérnefndar skv. 32. gr. þingskapa álag á þingfararkaup, allt að 15%, frá þeim tíma sem hann er kjörinn og til þess tíma er nefndin lýkur störfum.
Varaformaður fastanefndar eða þingflokks fær greitt 15% álag á þingfararkaup þann tíma sem formaður er utan þings og varamaður hans situr á þingi.
Þeir alþingismenn, sem eru formenn stjórnmálaflokka, sem hlotið hafa a.m.k. þrjá þingmenn kjörna, og eru ekki jafnframt ráðherrar, fá greitt 50% álag á þingfararkaup.
Ekki skal greiða nema eina álagsgreiðslu skv. 2.–6. tölul. 1. mgr.
Alþingismaður fyrir kjördæmi utan Reykjavíkurkjördæma og Suðvesturkjördæmis (höfuðborgarsvæðis) fær mánaðarlega greiddar [134.041 kr.] í húsnæðis- og dvalarkostnað. Fjárhæðin er ætluð til að standa undir húsnæðis- og dvalarkostnaði (gistingu, fæði) á höfuðborgarsvæði eða í kjördæminu ef þingmaður á heimili á höfuðborgarsvæði.
Alþingismaður, sem á heimili utan höfuðborgarsvæðis og fær greitt fyrir daglegar ferðir milli heimilis og Reykjavíkur um þingtímann, sbr. 3. mgr. 4. gr., fær aðeins greiddan þriðjung húsnæðis- og dvalarkostnaðar skv. 1. mgr., [44.680 kr.] mánaðarlega.
Haldi alþingismaður, sem á aðalheimili utan höfuðborgarsvæðis, annað heimili í Reykjavík getur hann óskað eftir að fá greitt álag, 40%, á fjárhæð skv. 1. mgr, [53.616]. Með „aðalheimili“ þingmanns samkvæmt þessari mgr. er átt við skráð íbúðarhúsnæði sem er aðsetur þingmannsins í kjördæminu og hann á eða hefur á leigu, hefur kostnað af allt árið og nýtir til búsetu.
Alþingismaður, sem hefur tímabundnar tekjur af útleigu íbúðarhúsnæðis síns í kjördæmi eða notar það fyrir uppkomin börn sín eða ættingja, á ekki rétt á greiðslu skv. 2. mgr.
Verði breytingar á högum þingmanns sem varða greiðslu skv. 2. mgr. skal hann tilkynna skrifstofunni um þær.
Alþingismaður fær mánaðarlega greiddar [30.000 kr.] í fastan ferðakostnað. Skal fjárhæðin standa undir ferðakostnaði í næsta nágrenni heimilis eða starfsstöðvar, auk dvalarkostnaðar á ferðalögum í kjördæmi. Með „starfsstöð“ er átt við hvers konar aðstöðu sem þingmaður hefur í kjördæmi sínu, aðra en heimili, sbr. 3. mgr. 2. gr.
Endurgreiða skal ferðakostnað innan kjördæmis fyrir ferðir á fundi eða samkomur sem þingmaður boðar til eða hann er boðaður á, enda sé vegalengd á fundarstað a.m.k. 15 km (önnur leiðin) frá heimili eða starfsstöð.
Þrátt fyrir ákvæði 1. mgr. er heimilt að endurgreiða gistikostnað í eigin kjördæmi (gistinótt) þegar sérstaklega stendur á.
Ferðir milli heimilis og Reykjavíkur.
Endurgreiddur skal kostnaður alþingismanns við ferðir milli heimilis eða starfsstöðvar og Reykjavíkur.
Njóti alþingismaður húsnæðis og dvalarkostnaðar skv. 1. mgr. 2. gr. skal heimilt að endurgreiða allt að einni ferð á viku á þingtímanum samkvæmt þessari grein.
Þingmaður, sem býr utan höfuðborgarsvæðis og fer milli heimilis og Alþingis daglega um þingtímann, á rétt á að fá endurgreiddar allar slíkar ferðir, enda fær hann þá einungis þriðjung húsnæðis- og dvalarkostnaðar, sbr. 2. mgr. 2. gr.
Endurgreiða skal þingmanni aðrar ferðir á fundi sem hann er boðaður á í Reykjavík vegna þingmannsstarfa meðan hann dvelst á heimili sínu.
Endurgreiða skal alþingismanni kostnað við ferðir í önnur kjördæmi en eigið á fundi sem hann boðar eða er boðaður á starfa sinna vegna. Sama á við um ferðir þingmanns meðan hann dvelst í Reykjavík á þingtíma, eða dvelst þar í erindum Alþingis utan þingtíma, ef hann þarf að fara í sérstaka fundaferð í eigið kjördæmi.
Velja skal hagkvæmasta ferðamáta þegar því verður við komið, sbr. 7. gr. Skrifstofan getur að undangengnu útboði eða samningum sett nánari reglur um við hvaða aðila skuli skipta, t.d. varðandi leiguakstur eða bílaleigubifreiðar.
Þegar alþingismaður ekur eigin bifreið skal greiða km-gjald samkvæmt reglum ferðakostnaðarnefndar og skal ávallt miða við stystu leið á milli staða. Færa skal akstursbók, sem skrifstofan lætur í té, til stuðnings endurgreiðslu fyrir akstur eigin bifreiðar og tilgreina tilefni ferðar.
Þegar alþingismaður notar einkabifreið til aksturs milli staða þar sem kostur er á flugi skal hann að jafnaði fá greitt sem nemur flugfari fyrir ferðina.
Alþingismanni er að jafnaði heimilt að fá bílaleigubifreið til afnota til fundaferða utan 15-km viðmiðunar skv. 3. gr. Skrifstofan setur nánari reglur um fyrirkomulagið.
Þegar alþingismaður þarf að aka meira en 15.000 km á ári í starfi sínu skal hann fá til afnota bílaleigubifreið sem skrifstofa Alþingis leggur til. Viðmiðun um akstur getur verið breytileg og miðast við að hagkvæmara sé að nota bílaleigubifreið en eigin bifreið. Alþingi greiðir allan rekstrarkostnað bílaleigubifreiðar skv. þessari mgr.
Alþingismaður, sem heldur tvö heimili og ferðast að jafnaði í hverri viku til og frá heimili í kjördæmi, á rétt á að fá bílaleigubifreið til afnota um þingtímann til að nota í Reykjavík. Þingmaðurinn greiðir þá eldsneytiskostnað.
Þegar þingmaður ferðast með flugvélum skal auk fargjalds greitt fyrir leigubíl til og frá flugvelli samkvæmt reikningi þegar við á. Sama á við um annan ferðamáta, svo sem þegar ferðast er með ferju eða áætlunarbifreiðum.
Þingmaðurinn skal leggja út fyrir ferðakostnaði en skrifstofan getur sett reglur sem heimila skuldfærslu. Það gildir m.a. um bílaleigubifreiðir í langtímanotkun.
Leggja skal alþingismanni til skrifstofu og almennan skrifstofubúnað og greiða kostnað af því.
Endurgreiða skal alþingismanni eðlilegan kostnað við farsíma.
Skrifstofan lætur alþingismanni í té tölvu til afnota ásamt tilheyrandi fylgibúnaði.
Alþingismaður á rétt á að fá endurgreiddan kostnað sem hlýst af starfi hans gegn framvísun reikninga. Hámark slíkrar greiðslu er [480.000] kr. á ári hverju.
Alþingismaður getur einnig valið að fá greiddan starfskostnað sem fasta mánaðarlega fjárhæð, [40.000 kr.], og þá dregst staðgreiðsla af fjárhæðinni. Ef þingmaður fær fasta mánaðarlega greiðslu getur hann framvísað reikningum fyrir greiddum starfskostnaði og  koma samþykktir reikningar þá til lækkunar á skattstofni við næstu mánaðarútborgun starfskostnaðar. Ef fjárhæðin er hærri en sem nemur mánaðarlegum starfskostnaði kemur mismunurinn til lækkunar í næsta mánuði eða á næstu mánuðum þar á eftir.
Reikningar þurfa að berast skrifstofu fyrir 20. hvers mánaðar ef taka á tillit til þeirra við næstu útborgun starfskostnaðar.
Eftirfarandi kostnaður alþingismanns skal endurgreiddur:
Fundir, ráðstefnur, námskeið o.fl.:
Fundir sem alþingismaður stendur fyrir (fundaraðstaða, auglýsingar, kaffi og meðlæti).
Fundir, ráðstefnur, námskeið og fyrirlestrar sem alþingismaður sækir vegna starfa sinna og hann þarf að greiða fyrir (fundar , námskeiðs eða ráðstefnugjöld).
Ráðstefnur, fundir og námskeið er þingmaður sækir erlendis (ferðakostnaður, þátttökugjald) enda hafi kostnaðaráætlun áður verið kynnt skrifstofunni og hún samþykkt hana.
Bækur, fréttablöð, tímarit og ritföng:
Fagbækur, fréttablöð og tímarit sem þingmaður kaupir vegna starfs síns.
Ritföng til nota utan skrifstofunnar.
Póstburðargjöld fyrir útsendingar ef þingmaður kýs að nota ekki póstþjónustu skrifstofunnar.
Símakostnaður í tengslum við sérstök starfstengd verkefni  sem Alþingi greiðir ekki.
Móttaka gesta, blóm og gjafir:
Móttaka gesta, blóm og gjafir í tengslum við starf alþingismanns. Tilefni útgjalda þarf að vera umfram það sem telja má til almennrar venju. Að hámarki má endurgreiða [6.000 kr.] í hverri gjöf. Endurgreiðslur skulu ekki vera hærri en [25.000 kr.] á mánuði að jafnaði.
Endurgreiða má kostnað við leigubifreiðar innan lands í tengslum við störf þingmanns.
Framlög og styrkir til stjórnmálaflokka.
Sérfræðiaðstoð og gerð kynningarefnis, svo og ýmis kostnaður við vinnuaðstöðu á heimili eða starfsstöð þingmanns. Hámark fyrir vinnuaðstöðu er [180.000 kr.].
Varamaður skal fá greitt þingfararkaup frá þeim degi sem tilkynnt er á þingfundi eða á vef um að hann taki sæti á Alþingi og til þess tíma að tilkynnt er um að aðalmaður taki sæti á ný. Greiðsla til varamanns fellur þó niður við þingfrestun og upphaf hefðbundinna þinghléa (jólahlés, páskahlés) samkvæmt starfsáætlun nema forföll aðalmanns séu vegna veikinda og vari samfellt svo lengi á sama þingi að varamaður sitji áfram við framhald þingstarfa.
Þingfararkaup varamanns skal greitt sem hlutfall eftir lengd þingsetu.Endurgreiða skal varamanni ferða- og dvalarkostnað í Reykjavík.Eftir fjögurra vikna setu á Alþingi skal varaþingmaður , auk þingfararkaups, fá hlutfallslega fastar greiðslur þingfararkostnaðar sem aðalmaður á rétt á, þó ekki álag á húsnæðis- og dvalarkostnað. Heimilt er að greiða dvalarkostnað í Reykjavík en þá fellur niður greiðsla húsnæðis- og dvalarkostnaðar.
Greiða skal alþingismanni sem víkur af þingi og tekur inn varamann, án þess að eiga rétt til greiðslna á meðan, þingfararkaup og fastar greiðslur fyrir þá daga sem hann er í erindum Alþingis erlendis, þ.e. fundadaga og ferðadaga.
Um fæðingar- og foreldraorlof alþingismanns fer samkvæmt almennum lögum.
Þingmaður, sem heldur tvö heimili og fær álag á húsnæðis- og dvalarkostnað, heldur þó álagsgreiðslum meðan á orlofi stendur.
Greiðslur til varamanns í fæðingarorlofi aðalmanns skulu hefjast um leið og orlof hefst, þrátt fyrir ákvæði 1. mgr. 10. gr.
Alþingismenn eiga rétt á fæðingarstyrk eftir sömu reglum og embættismenn njóta skv. ákvörðun kjararáðs.
Til forfalla samkvæmt þessari grein telst fjarvera alþingismanns vegna slyss eða veikinda maka eða barns. Skulu þeir njóta sama réttar til greiðslu og gildir um starfsmenn ríkisins á hverjum tíma.
Í forföllum skv. þessari grein heldur þingmaður sömu föstu greiðslum og skv. 11. gr.
Alþingismenn skulu slysatryggðir allan sólarhringinn við dauða eða vegna varanlegrar örorku. Um trygginguna gilda bótafjárhæðir og tryggingaskilmálar eftir því hvort alþingismaður verður fyrir slysi í starfieða utan starfs. Um skilmála trygginga þessara gilda reglur nr. 30/1990 og nr. 31/1990. Um bótafjárhæðir fer samkvæmt sömu reglum og gildir um embættismenn samkvæmt reglum kjararáðs um starfskjör.
Alþingismenn skulu eiga rétt á hliðstæðri endurgreiðslu útgjalda og styrkja sem embættismenn njóta samkvæmt ákvörðun kjararáðs um almenn starfskjör embættismanna.
Á ferðum alþingismanns erlendis á vegum Alþingis er greiddur hótelkostnaður samkvæmt reikningi og 50% dagpeninga skv. reglum ferðakostnaðarnefndar.
Endurskoðun fjárhæða og gildistími.
Forsætisnefnd skal endurskoða fjárhæðir samkvæmt reglum þessum árlega með tilliti til verðlagsbreytinga og ef sérstakt tilefni er til. Skrifstofa Alþingis getur sett nánari vinnureglur um framkvæmd reglna þessara.
(Samþykkt á fundi forsætisnefndar 19. desember 2007,
breytt 18. apríl 2013, 23. september 2014, 10. október 2016 og 31. janúar 2017).
Þú ert hér: Forsíða > Um Alþingi > Upplýsingar um Alþingi > Reglur settar af forsætisnefnd > Þingmenn og þingflokkar > Þingfararkostnaður
Hvernig getur þú haft áhrif?
Reglur settar af forsætisnefnd
Greiðsla framlaga til þingflokka
Þingstörf - meðferð mála
Aðrar reglur og samþykktir
Áskrift að efni á vef Alþingis
Stofnanir, stjórnir, nefndir og ráð
Skýrslur, álit og beiðnir
Einföld orðaleit í skjalatexta
Einföld orðaleit í ræðum
Breytingar á stjórnarskrá frá 1944
Umsókn um aðild að ESB
Lög samþykkt á Alþingi
Sitjandi aðal- og varaþingmenn
Varamenn sem sitja á Alþingi
Varamenn sem hafa tekið sæti
Vinstri hreyfingin - grænt framboð
Ráðherrar og ráðuneyti frá 1904
Lengstur starfsaldur í ríkisstjórn
Kosningarréttur og konur á Alþingi
Æviágrip þingmanna frá 1845
Númer löggjafarþinga og tímabil
Þingfararkaup - laun þingmanna
Leiðbeiningar um umsagnir um þingmál
RSS-áskrift að málum í umsagnarferli
Stjórnir, nefndir og ráð kosin af Alþingi
Leiðbeiningar um ritun umsagna
Upptökur af opnum fundum nefnda
Reglur um störf fastanefnda
Þingmál til umfjöllunar í þingnefndum
Saksóknarnefnd og saksóknari Alþingis
Orðaleit í erindum og umsögnum
Orðaleit í fundargerðum nefnda
Leit að skipan í nefndum
Þingmannanefndir EFTA og EES
Þing Öryggis- og samvinnustofnunar Evrópu
Annað alþjóðastarf sem heyrir undir forseta Alþingis
Sameiginleg þingmannanefnd Íslands og Evrópusambandsins
Lög samþykkt á Alþingi
Hvernig á að tengja í lög?
Hvernig getur þú haft áhrif?
Reglur settar af forsætisnefnd
Áskrift að efni á vef Alþingis
Háttvirtur þingmaður - handbók
Reglur um notkun merkis Alþingis
Stofnanir, stjórnir, nefndir og ráð
Stjórnir, nefndir og ráð kosin af Alþingi
Skýrsla um eftirlit Alþingis með framkvæmdarvaldinu
Skýrsla um traust til Alþingis
Skrifstofa Alþingis - Hafa samband, 101 Reykjavík, Kt. 420169-3889, Sími 563 0500, Fax 563 0550, Sjá á korti
Öllum fyrirspurnum, ábendingum og tillögum um vef Alþingis skal beint til ritstjori@althingi.is.
Þetta vefsvæði byggir á Eplica